Bélapátfalvai Gyermekjóléti és Szociális Intézmény

EGYEDI ADATKEZELÉSI TÁJÉKOZTATÓ

***Beérkező önéletrajzok és álláshely betöltését célzó pályázati anyagok kezelésével összefüggő egyedi adatkezelési tájékoztató***

1. **Adatkezelési tevékenység: Beérkező önéletrajzok és álláshely betöltését célzó pályázati anyagok kezelésével összefüggő adatkezelés**

Milyen célból történik a személyes adatainak kezelése?

Pályáztatás, új jogviszony létesítése érdekében.

Mi a jogalapja a személyes adatai kezelésének?

Az adatkezelés jogalapja - tekintettel a NAIH 2018. évi beszámolójára is - a GDPR 6. cikk (1) bekezdésének e) pontja (az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges), amely magába olvasztja a GDPR 6. cikk (1) bekezdésének b) pontja szerinti jogalapot (az adatkezelés szerződést megelőző lépések megtételéhez szükséges). Amennyiben az érintett személyes adatainak megőrzését is kéri, úgy az adatkezelés jogalapja - tekintettel a NAIH 2018. évi beszámolójára is - a GDPR 6. cikk (1) bekezdésének e) pontja (az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges), amely magába olvasztja a GDPR 6. cikk (1) bekezdésének a) pontja szerinti jogalapot (az érintett önkéntes hozzájárulása). A hozzájárulás bármikor visszavonható, amely azonban nem érinti a visszavonás előtt a hozzájárulás alapján végrehajtott adatkezelés jogszerűségét. A hozzájáruló nyilatkozatot a pályázat részeként csatolni kell, erre az érintett figyelmét már a pályázati felhívásban fel kell hívni.

Kik az adatkezelés érintettjei?

*A pályázati felhívásra pályázatot benyújtó természetes személyek.*

Milyen adatok kezelésére kerül sor?

Az álláshirdetésre jelentkező neve, születési helye és ideje, anyja születési neve, végzettségre, képesítésekre, előző munkahelyekre vonatkozó adatok, illetve minden olyan más személyes adat, amelyet a jelentkező az önéletrajzban vagy annak mellékleteként megad.

Ki fér hozzá a kezelt személyes adatokhoz?

A személyes adatokat meghirdetett (közzétett) álláshelyre való jelentkezés esetén a pályázat kezelésében és a kiválasztási folyamatban részt vevő személyek, intézményvezető ismerhetik meg. Nem meghirdetett álláshely esetén a küldemény címzettje, aki továbbítja a küldeményt a munkáltatói jogkör gyakorlójához.

Történik-e adattovábbítás harmadik országba, vagy nemzetközi szervezet felé?

*nem*

Meddig tart a személyes adatok kezelése?

A meghirdetett álláshelyre történő jelentkezés esetén, amennyiben nem a jelentkező nyeri el az adott pozíciót, úgy valamennyi, általa megküldött dokumentumot haladéktalanul vissza kell részére juttatni, illetve gondoskodni kell arról, hogy a kapcsolódó elektronikus állományok is törlésre kerüljenek. A fenti eljárás irányadó arra az esetre is, ha az önéletrajz (pályázat) meghirdetett álláshelytől függetlenül került megküldésre és a munkáltatói jogkör gyakorlója nem kívánja alkalmazni a jelentkezőt (vagy jogszabályi rendelkezés értelmében pályázati eljárás nélkül nem alkalmazhatja).

A fentiek alól kivételt képez az az eset, ha a jelentkező önkéntes, írásos nyilatkozatot mellékel a pályázati anyaghoz, amelyben kifejezetten hozzájárul adatai kezeléséhez (őrzéséhez) egy későbbi időpontban megüresedő vagy létrejövő álláshely betöltése céljából. Az adatkezelés időtartama ez esetben sem haladhatja meg az egy évet.

Milyen külső szolgáltató (adatfeldolgozó) igénybevételére kerül sor?

Az adatkezelési művelet vonatkozásában a KIRA személyügyi rendszert és ASP iktatórendszert kezelő Bélapátfalvai Közös Önkormányzati Hivatal jár el. Az adatfeldolgozó székhelye: 3346 Bélapátfalva, IV. Béla út 70. , Telefon: 36/554-300, Honlap: http://www.belapatfalva.hu, E-mail:hivatal@belapatfalva.hu; adatvédelmi tisztviselője: SMARTLEX Solutions Kft.; adatvédelmi tisztviselő elérhetősége: dpo@smartlex.hu.

A KIRA és ASP rendszer működtetője a Magyar Államkincstár, amely az adatkezelési tevékenység során kezelt személyes adatok tekintetében adatfeldolgozóként jár el. Az adatfeldolgozó székhelye: 1054 Budapest, Hold utca 4; adószáma: 15329970-2-41; elérhetősége: http://www.allamkincstar.gov.hu/hu/elerhetosegek/e-mail/

Adatbiztonsági technikai és szervezési intézkedések leírása:

Adatkezelő az érintettek magánszférájának védelmét az adatkezelés teljes folyamata során biztosítja, így védelmet biztosít különösen a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint véletlen megsemmisülés és sérülés ellen. Az adatbiztonsággal kapcsolatos konkrét szervezési intézkedések leírását az adatvédelmi és adatkezelési szabályzata tartalmazza. A szabályzatok megtalálhatóak www.bgyszi.hu honlapon.